Title: พระราชกฤษฎีกากำหนดเขตที่ดิน ในท้องที่ตำบลป่าเว ตำบลโมถ่าย และตำบลเวียง อำเภอไชยา จังหวัดสุราษฎร์ธานี ให้เป็นเขตปฏิรูปที่ดิน พ.ศ. 2542

พระราชกฤษฎีกา

พระราชกฤษฎีกา
กำหนดเขตที่ดิน
ในท้องที่ตำบลป่าเว ตำบลโมถ่าย และตำบลเวียง
อำเภอไชยา
จังหวัดสุราษฏร์ธานี
ให้เป็นเขตปฏิรูปที่ดิน
พ.ศ. ๒๕๔๒

ภูมิพลอดุลยเดช ป.ร.ให้ไว้ ณ วันที่ ๑๘ ธันวาคม พ.ศ.
๒๕๔๒เป็นปีที่ ๕๔ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดิน ในท้องที่ตำบลป่าเว
ตำบลโมถ่าย และตำบลเวียง อำเภอไชยา จังหวัดสุราษฏร์ธานี
ให้เป็นเขตปฏิรูปที่ดินอาศัยอำนาจตามความในมาตรา ๒๒๑
ของรัฐธรรมนูญแห่งราชอาณาจักรไทยและมาตรา ๒๕ วรรคหนึ่ง
แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘ จึงทรงพระกรุณาโปรดเกล้า
ฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑ 
พระราชกฤษฎีกานี้เรียกว่า "พระราชกฤษฎีกากำหนดเขตที่ดิน
ในท้องที่ตำบลป่าเว ตำบลโมถ่าย และตำบลเวียง อำเภอไชยา จังหวัดสุราษฏร์ธานี
ให้เป็นเขตปฏิรูปที่ดิน พ.ศ. ๒๕๔๒"

มาตรา ๒ 
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

มาตรา ๓ 
ให้ที่ดินในท้องที่ตำบลป่าเว ตำบลโมถ่าย และตำบลเวียง อำเภอไชยา
จังหวัดสุราษฏร์ธานี ภายในแนวเขตตามแผนที่ท้ายพระราชกฤษฎีกานี้
เป็นเขตปฏิรูปที่ดิน

มาตรา ๔ 
ให้รัฐมนตรีว่าการกระทรวงการคลัง
รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
ชวน  หลีกภัย
นายกรัฐมนตรี

[เอกสารแนบท้าย]

๑. พระราชกฤษฎีกากำหนดเขตที่ดิน
ในท้องที่ตำบลป่าเว ตำบลโมถ่าย และตำบลเวียงอำเภอไชยา จังหวัดสุราษฏร์ธานี ให้เป็นเขตปฏิรูปที่ดิน
พ.ศ. ๒๕๔๒

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากในท้องที่ตำบลป่าเวตำบลโมถ่าย และตำบลเวียง อำเภอไชยา
จังหวัดสุราษฏร์ธานี มีเกษตรกรผู้ไม่มีที่ดินประกอบเกษตรกรรมเป็นของตนเอง
หรือมีที่ดินเล็กน้อยไม่เพียงพอแก่การครองชีพ
หรือต้องเช่าที่ดินของผู้อื่นประกอบเกษตรกรรมอยู่เป็นจำนวนมาก
สมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน  จึงจำเป็นต้องตราพระราชกฤษฎีกานี้